Eurolaul 2008

"Eurolaul 2008" oli 15. "Eurolaulu" konkurss, kus valiti 2008. aasta Eurovisiooni lauluvõistlusele Eestit esindav laul. "Eurolaul 2008" toimus 2. veebruaril 2008 Eesti Televisiooni stuudios. Õhtujuhid olid Marko Reikop ja Ines. Võistluse "Eurolaul 2008" võitis Kreisiraadio lauluga "Leto svet".

Eesti osales Eurovisiooni lauluvõistluse esimeses poolfinaalis, mis toimus 20. mail 2008. Saates kolmandana esitusele tulnud "Leto svet" ei saanud kümne parema loo hulka ja seetõttu ei pääsenud finaali võistlema. Hiljem selgus, et Eesti sai poolfinaalis 19 osaleva riigi seas kaheksa punktiga 18. koha.

 "Eurolaulu" kui võistluse korraldus 
Enne 2008. aasta konkurssi oli Eesti osalenud Eurovisiooni lauluvõistlusel 13 korda alates 1994. aasta debüüdist. Eesti on võitnud selle konkursi ühel korral: 2001. aastal lauluga "Everybody", mida esitasid Tanel Padar, Dave Benton ja 2XL. Pärast seda, kui 2004. aastal võeti Eurovisioonil kasutusele poolfinaalid, ei olnud Eesti seni veel finaali pääsenud. 2007. aastal ei saanud ka Gerli Padari esituses kõlanud "Partners in Crime" finaali, sest laul jäi poolfinaalis 22. kohale.

Eesti Rahvusringhääling (ERR) kandis konkurssi Eestis üle ja korraldas riigi esindaja valimiseks valimisprotsessi. Eesti Rahvusringhääling on algusest peale korraldanud Eesti eelvoore, kus võistleb mitu artisti, et valida Eesti esindaja Eurovisiooni lauluvõistlusel. "Eurolaulu" konkurssi on Eesti esindaja valimiseks korraldatud alates 1996. aastast. 17. septembril 2007 teatas ERR "Eurolaul 2008" korraldamisest, et valida välja Eesti esindaja 2008. aasta Eurovisioonil.

 Lõppvõistlus 
"Eurolaul 2008" oli 15. Eesti Eurovisiooni eelvoor, kus valiti 2008. aasta Eurovisiooni lauluvõistlusele Eestit esindav laul. Võistlusel osales kümme laulu. Finaal toimus 2. veebruaril 2008 Tallinnas ERR-i stuudios ning saadet juhtisid Marko Reikop ja Eda-Ines Etti. Saadet kanti üle Eesti Televisioonis (ETV), samuti otseülekande kaudu ringhäälingu ametlikul veebisaidil etv.ee ja Eurovisiooni lauluvõistluse ametlikul veebisaidil eurovision.tv.

 Võistluslugude valik 
2. oktoobril 2007 avas ERR artistidele ja heliloojatele tööde esitamise perioodi, mis kestis kuni 26. oktoobrini 2007. Kõik artistid ja heliloojad pidid omama Eesti kodakondsust või olema Eesti alalised elanikud. Tähtajaks laekus 58 laulu. 11-liikmeline žürii valis tööde hulgast viis finalisti, ERR kutsus otse konkursile veel viis finalisti. Valitud laulud avalikustati 1. detsembril 2007 ETV saates "Kes pääses finaali?". Eelvaliku žüriisse kuulusid Toomas Puna (Raadio Sky+ programmijuht), Alari Kivisaar (Raadio Sky+ saatejuht), Allan Roosileht (Star FM-i saatejuht), Andres Panksepp (Raadio Uuno peatoimetaja), Ahto Kruusmann (Raadio Uuno saatejuht), Raul Saaremets (Raadio 2 programmidirektor), Olev Ehrlich (Vikerraadio muusikajuht), Ivan Makarov (Raadio 4 muusikatoimetaja), Owe Petersell (Raadio Elmar peatoimetaja), Koit Raudsepp (Raadio 2 saatejuht) ja Sven Lõhmus (helilooja).
EsitajaLaulLaulu autoridValiku viisBirgit Õigemeel"365 Days"Pearu Paulus, Alar Kotkas, Ilmar Laisaar, Jana HallasERR-i kutsutudIiris Vesik"Ice-Cold Story"Riine Pajusaaravaliku konkursigaKreisiraadio"Leto svet"Priit Pajusaar, Tarmo Leinatamm, Hannes Võrno, Peeter Oja, Glen PilvreERR-i kutsutudKristjan Kasearu ja Paradise Crew"Üksinduses"Madis Muul, Kristjan Kasearuavaliku konkursigaLuisa Värk ja Traffic"It's Never Too Late"Imre Sooäär, Riina KindlamMargus Vaher ja Luisa Värk"God Inside Your Soul"Elmar Liitmaa, Liis LassERR-i kutsutudRolf Junior"One on One"Vahur Valgmaaavaliku konkursigaSka Faktor"Real Big Money"Taavi OtsusSupernova"Stefani"Rainer Michelson, Hendrik Sal-SallerERR-i kutsutudTaavi Peterson"Question Man"Rein Rannap, Karl Martin Sinijärv

 Finaal 
"Eurolaulu" finaal toimus 2. veebruaril 2008. Saates võistles kümme laulu ja võitja valiti kahevoorulise telefonihääletuse käigus. Esimesest voorust pääses esikolmik teise vooru ning teises voorus valiti avalikul telefonihääletusel võitjaks Kreisiraadio laul "Leto svet". Publikuhääletusel koguti esimeses voorus 64 851 häält ja superfinaalis 96 471 häält. Lisaks võistluslauludele astusid finaalis üles 2002. aasta Eurovisiooni lauluvõistlusel Eestit esindanud Sahlene ja 2007. aasta Eurovisiooni lauluvõistlusel Eestit esindanud Gerli Padar koos Taavi Langiga.
+Finaal – 2. veebruar 2008JrkEsitajaLaulTelefonihääliKoht1.Kreisiraadio"Leto svet"31 4291.2.Ska Faktor"Real Big Money"14446.3.Rolf Junior"One on One"26604.4.Taavi Peterson"Question Man"8379.5.Kristjan Kasearu ja Paradise Crew"Üksinduses"11897.6.Birgit Õigemeel"365 Days"66993.7.Luisa Värk ja Traffic"It's Never Too Late"8668.8.Supernova"Stefani"64610.9.Iiris Vesik"Ice-Cold Story"16 6822.10.Margus Vaher ja Luisa Värk"God Inside Your Soul"23995.
+Superfinaal – 2. veebruar 2008JrkEsitajaLaulTelefonihääliKoht1.Kreisiraadio"Leto svet"52 518 (54,4%)1.2.Birgit Õigemeel"365 Days"12 990 (13,5%)3.3.Iiris Vesik"Ice-Cold Story"30 963 (32,1%)2.

 Eesti Eurovisioonil 
2007. aasta septembris teatati, et 2008. aastal laiendatakse võistluse formaati kahele poolfinaalile. Reeglite järgi osalevad poolfinaalides kõik riigid, välja arvatud korraldajamaa ja "Big Four" (Prantsusmaa, Saksamaa, Hispaania ja Ühendkuningriik). Ülejäänud peavad finaali pääsemiseks saama poolfinaalist edasi. Üheksa laulu sai poolfinaalist edasi telefonihääletuse tulemusena ja üks laul varužürii häältega. Euroopa Ringhäälingute Liit (EBU) jagas riigid eelmiste konkursside hääletusmustrite põhjal kuueks, kusjuures samasse rühma pandi sõbraliku hääletusajalooga riigid. 28. jaanuaril 2008 loositi välja esinemisjärjekord, mille põhjal pääses iga riik ühte kahest poolfinaalist. Eesti sai esimesse poolfinaali, mis toimus 20. mail 2008. Poolfinaalide järjekord loositi 17. märtsil 2008 ning Eesti esines poolfinaalis kolmandana peale Iisraeli ja enne Moldovat.

Kaks poolfinaali ja finaal kanti Eestis üle ETV-s Marko Reikopi kommentaaridega. Eesti pressiesindaja, kes kuulutas finaalis välja Eesti hääled, oli varem 2002. aastal Eurovisiooni lauluvõistlusel lauljana Eestit esindanud Sahlene.

 Poolfinaal 
pisi|Kreisiraadio poolfinaali proovis
Kreisiraadio osales 11. ja 15. mail tehnilistes proovides, millele järgnesid 19. ja 20. mail kostüümiproovid. Eesti etteastes astusid lavale Kreisiraadio liikmed kollases, punases ja sinises ülikonnas. Nendega koos olid laval kolm kuldsetes toppides suurte siltide ning Serbia, Eesti, Saksa ja Soome lippudega tantsijat: Kauna Kõrge-Hårajuvet, Laura Lambut ja Merit Reigam. Laval oli näha rohelist, kollast ja punast värvi ning LED-ekraanidele ilmus laulu pealkiri "Leto svet". Ettekandes kasutati ka mittetöötavat klaverit ja akordionit.

Eesti laul ei jõudnud esimeses poolfinaalis kümne parema hulka ja seetõttu ei kvalifitseerunud finaali. Hiljem selgus, et Eesti sai poolfinaalis kaheksa punktiga 18. koha.

 Hääletamine 
Allpool on toodud punktide tabelid, mis näitavad Eestile antud punkte poolfinaalis ning Eesti antud punkte esimeses poolfinaalis ja suures finaalis. Oma 12 punkti andis Eesti poolfinaalis Soomele ja finaalis Venemaale.

 Eestile antud punktid 
+Eestile antud punktid (poolfinaalis)PunktidRiik12 punkti10 punkti8 punkti7 punkti6 punkti5 punkti4 punkti3 punkti2 punkti1 punkt

 Eesti antud punktid 

+ Eesti antud punktid (poolfinaalis) Punktid Riik 12 punkti  10 punkti  8 punkti  7 punkti  6 punkti  5 punkti  4 punkti  3 punkti  2 punkti  1 punkt 

+ Eesti antud punktid (finaalis) Punktid Riik 12 punkti  10 punkti  8 punkti  7 punkti  6 punkti  5 punkti  4 punkti  3 punkti  2 punkti  1 punkt 

 Välislingid 

 Eurovisioon 2008

Kategooria:2008. aasta muusikas
Kategooria:Eurolaul
Kategooria:2008. aasta Eestis